ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Απριλίου 1998 που τροποποιεί την απόφαση 95/539/ΕΚ περί συστάσεως επιτροπής εμπειρογνωμόνων με αντικείμενο τη διαμετακόμιση φυσικού αερίου μέσω δικτύων (Κείμενο που παρουσιάζει ενδιαφέρον για τον ΕΟΧ) (98/285/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη τη συνθήκη για την ίδρυση της Ευρωπαϊκής Κοινότητας, Εκτιμώντας: ότι, για λόγους συνέχειας των εργασιών της επιτροπής εμπειρογνωμόνων με αντικείμενο τη διαμετακόμιση φυσικού αερίου μέσω δικτύων, η οποία συνεστήθη με την απόφαση 95/539/ΕΚ της Επιτροπής (1), ενδείκνυται να διαγραφεί η διάταξη που αναγράφεται στην παράγραφο 3 του άρθρου 6 («Θητεία») 7 ότι θα πρέπει να τροποποιηθεί ανάλογα η απόφαση 95/539/ΕΚ, ΑΠΟΦΑΣΙΖΕΙ: Άρθρο μόνο Διαγράφεται το άρθρο 6 παράγραφος 3 της απόφασης 95/539/ΕΚ. Βρυξέλλες, 23 Απριλίου 1998.

[Source: multi_eurlex | Tokens: 787]